stanford-oval/wikipedia huggingface dataset:
Amerikankuovi

| Amerikankuovi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kuovit Numenius
Laji::  americanus
Kaksiosainen nimi
 Numenius americanus  (Bechstein, 1812) 
 Amerikankuovin pesimä- (kullankeltainen)   ja talvehtimisalue (sininen).
Katso myös
   Amerikankuovi Wikispeciesissä   Amerikankuovi Commonsissa 
Infobox OKNimi-testi OKIUCN-testi OK: 
Amerikankuovi (Numenius americanus) on pohjoisamerikkalainen kahlaaja. Sen elinympäristö käsittää Kanadan lounaisosia ja Yhdysvaltain keskilänttä Teksasin pohjoisosiin. Se talvehtii Kaliforniassa, Meksikossa ja Keski-Amerikassa. Lajin holotyypin kuvaili Johann Matthäus Bechstein New Yorkista 1812. Laji syö hyönteisiä kuten kuoriaisia, heinäsirkkoja, toukkia ja hämähäkkejä sekä muuta kuten sammakoita, toisten lintujen munia ja poikasia, marjoja, rapuja, nilviäisiä, matoja ja muita isoja selkärangattomia.
FIBS

| Finnish International Baccalaureate Society |
| --- | --- |
Perustettu:  1994
Kotipaikka:  Helsinki
Toiminta-alue:  Suomi
Puheenjohtaja:  Skyla Pihlajasaari
Varapuheenjohtaja:  Maija Kosunen
Hallitus:   Henry Hyytinen  Julia Elfving  Kavika Vaasanthakumar  Heli Huttunen  Jodeka Linkheswaran 
Aiheesta muualla
Sivusto
Infobox OKNimi-testi OK: 
Finnish International Baccalaureate Society (suom. Suomen International Baccalaureate-yhteisö) eli FIBS on vuonna 1994 perustettu Suomen IB-opiskelijoiden etu-, palvelu- ja harrastejärjestö. FIBS on ollut vuodesta 1996 asti Suomen Lukiolaisten Liiton jäsenjärjestö. Järjestön tehtävänä on toimia IB-opiskelijoiden yhteiselimenä, helpottaa IB-opiskelijoiden sijoittumista korkea-asteen opintolaitoksiin sekä järjestää erilaisia tapahtumia Suomen IB-linjoilla opiskeleville. FIBS:n puheenjohtajana toimii Skyla Pihlajasaari ja varapuheenjohtajana Maija Kosunen.
Toiminta

Tähän asti FIBS on saanut Helsingin yliopiston luopumaan normaalisti pakollisen ruotsinkokeen vaatimisesta IB-ylioppilailta. FIBS:in ansiosta myös IB:n Mathematics Standard Level käsitetään lukion pitkän matematiikan oppimäärää vastaavaksi, entisen pelkän Mathematics Higher Level lisäksi. Esimerkiksi Teknillinen Korkeakoulu sallii IB-ylioppilaiden hakea heidän loppukoetuloksillaan ilman pääsykoepakkoa tiettyjen kriteerien täyttyessä. Joissakin ohjelmissa tällä hakutavalla sisään pääseville on kiintiöt.
FIBS:n ja muiden pyynnöstä IBO on päättänyt painaa todistuksissa skandinaaviset kirjaimet ja muut perusaakkosiin kuulumattomat merkit.
FIBS järjestää erilaisia tapahtumia ja palveluja IB-lukiolaisille. Näistä mainittavimpia ovat perinteinen Theory of Knowledge-seminaariristeily,  pre-DP-tapaaminen, CAS-toiminnasta myönnettävät stipendit sekä IB-opiskelijoiden ylioppilaslakeissa käyttämät omat IB-lyyrat. IB-lyyrat uudistettiin keväällä 2009 valmistuneita IB-ylioppilaita varten.
Hallitus

FIBS:n hallitus koostuu puheenjohtajasta ja noin kymmenestä hallituksen jäsenestä. Hallituksen jäsenet valitaan äänestyksellä vuosittaisessa vuosikokouksessa, jossa muun muassa ääni- ja vaalikelpoisuus on jokaisella FIBS ry:n opiskelijajäsenellä, joka on myös Suomen Lukiolaisten Liiton jäsen. Vuosikokous järjestetään loka–marraskuussa.
Aiheesta muualla

FIBS:n kotisivut
International Baccalaureate Organizationin kotisivut
Suomen Lukiolaisten Liiton kotisivut (Arkistoitu – Internet Archive)
International Baccalaureate-opiskelijoiden ylioppilaslakissa käytettävä IB-kokardi
Kymenkartanon ja Savon lääni

Kymenkartanon ja Savon lääni (ruots. Savolax och Kymmenegårds län) oli vuosina 1747–1775 toiminut Suomen entinen lääni, joka käsitti Ruotsille Turun rauhan 1743 jälkeen jääneet osat entisestä Savonlinnan ja Kymenkartanon läänistä. Lääniin liitettiin myös joitakin alueita Uudenmaan ja Hämeen läänistä. Se käsitti suurin piirtein nykyiset Pohjois-Savon ja Pohjois-Karjalan maakunnat, suurimman osan nykyistä Etelä-Savon maakuntaa sekä pieniä osia nykyisistä Päijät-Hämeen, Kymenlaakson ja Uudenmaan maakunnista. Läänin hallintopaikkana oli Loviisa. Vuonna 1775 lääni jaettiin Kymenkartanon lääniksi ja Savon ja Karjalan lääniksi.
| 0 | 1 | 2 |
| --- | --- | --- |
| Suomen läänit 1721: 1: Turun ja Porin lääni, 14: Uudenmaan ja Hämeen lääni, 18: Pohjanmaan lääni, 19: Savonlinnan ja Kymenkartanon lääni | Suomen läänit 1747: 1: Turun ja Porin lääni, 14: Uudenmaan ja Hämeen lääni, 17: Kymenkartanon ja Savon lääni, 18: Pohjanmaan lääni | Suomen läänit 1776: 1: Turun ja Porin lääni, 4: Vaasan lääni, 10: Oulun lääni, 14: Uudenmaan ja Hämeen lääni, 15: Kymenkartanon lääni, 16: Savon ja Karjalan lääni |
Paikkakunnat

Vuoden 1751 henkikirjan mukaan Kymenkartanon ja Savon lääniin kuuluivat seuraavat kihlakunnat ja pitäjät:
1) Kymin kihlakunta:
Elimäki
Kymin kirkkoherrakunnan Ahvion kylä
Pyhtää eli Ruotsinpyhtää
Lapinjärvi
Pernaja
Myrskylä
Nybyn pitäjään kuulunut osa Iitin kirkkoherrakunnasta
Hollolan pitäjään kuulunut osa Iitin kirkkoherrakunnasta
Tennilän pitäjään kuulunut osa Iitin kirkkoherrakunnasta
Asikkalan pitäjään kuulunut osa Iitin kirkkoherrakunnasta
Lammin pitäjään kuulunut osa Iitin kirkkoherrakunnasta
Nybyn pitäjään kuulunut osa Artjärven kappelista
2) Savon ylinen kihlakunta:
Mikkeli
Ristiina
Savitaipaleen Liiansaaren kylä
Mäntyharjun Ruotsin puoleiset kylät
Sysmä
Heinola
Hollolan Taipaleen kylä
3) Savon keskinen kihlakunta:
Rantasalmi
Joroinen
Leppävirta
Kuopio
Iisalmi
Kerimäen Ruotsin puoleiset kylät
Sääminki (Juvola, Saukkola, Vaikotaipale, Haukiniemi, Varparanta, Parkumäki, Vahersalo)
4) Savon alinen kihlakunta:
Sulkava,
Sääminki (Pöllälä, Kommerniemi, Punnola, Saukkola)
Puumala
Juva
Kangasniemi
Pieksämäki
5) Karjalan kihlakunta:
Ilomantsi
Tohmajärvi
Kitee
Kesälahti
Pälkjärvi
Liperi
Kaavi
Pielisjärvi
Nurmes
Maaherrat

Henrik Jacob Wrede af Elimä 1747–1753
Anders Johan Nordenskjöld 1753–1756
Otto Wilhelm De Geer 1757–1765
Anders Henrik Ramsay 1765–1774
Evangelos Patoulidis

Evangelos Patoulidis (s. 24. syyskuuta 2001) on belgialais-kreikkalainen jalkapalloilija joka edustaa Veikkausliigassa pelaavaa FC Hakaa.
| Henkilötiedot |
| --- | --- | --- | --- |
Syntymäaika: 24. syyskuuta 2001
Syntymäpaikka: Bryssel, Belgia
Pelipaikka: Laitahyökkääjä
Pituus: 176 cm
Seura
Seura: Haka
Pelinumero: 10
Junioriseurat
2008–2017: Anderlecht
2017–2020: Standard Liège
Seurat
| Vuodet | Seura | O | (M) |
| 2020–2023 | Oostende | 13 | (0) |
| 2022–2023 | Den Bosch (laina) | 26 | (1) |
| 2024– | Haka | 29 | (9) |
Maajoukkue
| 2018 | Belgia U18 | 3 | (0) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2024.  Maajoukkueuran tilastot päivitetty 20. tammikuuta 2024.
Pieti

Pieti voi tarkoittaa ainakin seuraavia:
pieti, korttipelitermi
Pieti, miehen etunimi
Pieti, sukunimenä:
Lauri Pieti (1898–1966), suomalainen jääkäriluutnantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pieti”, voi hakea sivunnimihaulla, laajalla sivunnimihaulla tai tekstihaulla.
Alabamat

Alabamat ovat intiaanikansa Yhdysvaltojen Texasissa, Oklahomassa ja Louisianassa. Alun perin he ovat lähtöisin Alabaman osavaltion alueelta, joka on nimetty heidän mukaansa. Alabamojen oma nimi alibamu viittaa kasvien, lääkkeiden keräilijöihin, tai tiheikön raivaajiin. Alabaman kieli kuuluu muskogilaisiin kieliin.
Historia

Alabamat kuuluvat niin sanottuihin muskogilaisiin kansoihin, joita yhdistävät muskogilaiset kielet. Muita samaan ryhmään kuuluvia intiaanikansoja ovat esimerkiksi choctawit, chickasawit, muskogeet eli creekit, coosat ja yamaseet. Näiden kansojen perimätiedon mukaan he saapuivat Atlantin rannikolle idästä heidän etsiessään pyhää auringon majaa. Perille tultuaan kansa hajosi pienempiin kansoihin ja kyliin. Muskogilaiset kansat polveutuvat Pohjois-Amerikan kummunrakentajista, joita rakennettiin vielä eurooppalaisten saapuessa mantereelle. Aikanaan alabamat olivat osa muskogien heimojen löyhää yhteenliittymää. Ensimmäinen eurooppalainen alabamojen alueella oli espanjalainen tutkimusmatkailija Hernando de Soto vuonna 1540. Paikalliset intiaanit kävivät yhteenottoja de Soton retkikunnan kanssa.
1700-luvulla alabamat liittoutuivat ranskalaisten kanssa ja ranskalaiset rakennuttivat Fort Toulouse -nimisen linnakkeen heidän mailleen vuonna 1713. Suuri osa heistä lähti alkuperäiseltä alueeltaan Ranskan kärsittyä tappion Suuressa siirtomaasodassa vuonna 1763. Osa alabamoista liittyi seminoleihin Floridassa ja osa siirtyi hieman New Orleansin pohjoispuolelle Louisianassa. Louisianasta osa muutti edelleen Louisianan länsiosiin ja Texasiin. Texasissa vuonna 1836 alabamoille annettiin maa-alue palkinnoksi heidän toiminnastaan Texasin vallankumouksen aikana. Maat menetettiin kuitenkin pian siirtolaisille. Vuonna 1842 alabamoille ja coushattoille annettiin 1 280 eekkerin kokoinen reservaatti Texasin Trinity -joen varrelta. Vuonna 1928 reservaatin aluetta laajennettiin vielä  081 eekkeriä. Reservaatti oli alun perin liittovaltion alainen, mutta vuonna 1954 se annettiin osavaltion hoidettavaksi. Heimo sai takaisin liittovaltio-statuksensa vuonna 1984.
Alabamaan jääneet alabamat osallistuivat creek-sotaan siirtolaisia vastaan vuosina 1813–1814. Sodasta selvinneet muutettiin lopulta Intiaaniterritorioon, eli nykyiseen Oklahomaan. Oklahomassa alabamat olivat aluksi osa muskogien heimoa, mutta he saivat erillisen statuksen yhdessä coushattojen kanssa vuonna 1938. Statuksen saanut heimo sai oman maa-alueensa, mutta ei hallinnollista itsenäisyyttä. Joitakin alabamoja oli jäänyt myös Louisianaan.
Kulttuuri

Alabamojen perinteisessä uskossa palvottiin aurinkoa, sekä joukkoa muita jumaluuksia. Eri vuodenaikoihin, kuten kevääseen, kesään ja syksyyn liitettiin erilaisia seremonioita. kuten vihreän maissin seremonia. Seremonioiden ja muiden kokoontumisten yhteydessä juotiin teen kaltaista mustaa juomaa. Papiksi tai tietäjäksi ryhtyvät alabamat kävivät läpi oppijakson, jonka aikana opeteltiin esimerkiksi parantamista ja lauluja. Kuolleet haudattiin pää kohti itää. Kuolleen mukana saatettiin haudata veitsiä tai muita aseita tuonpuoleista varten. Pettäminen avioliitossa oli rikos, josta saattoi seurata ruoskinta ja karkotus yhteisöstä.
Alabamat asuivat toisistaan itsenäisissä kylissä, joita johti ansioiden perusteella valittu päällikkö eli miko. Päällikkö johti puolestaan kylän neuvostoa, joka päätti seremoniallisista ja diplomaattisista asioista. Alabamojen kylät rakennettiin tyypillisesti neliskulmion mukaisesti ja kylää suojasi muuri. Rakennukset tehtiin paaluista, jotka päällystettiin ulkoa mudalla ja ruoholla. Katot päällystettiin kaarnalla.
Perinteinen elinkeino oli metsästys ja maanviljely. Miehet kalastivat ja metsästivät. Talvisten metsästysretkien aikana saatettiin kulkea satoja kilometriä. Maata alettiin viljellä metsästyskauden jälkeen. Naiset valmistivat koreja ja ruukkuja. 1600-luvulta lähtien yleistyi myös tapa valmistaa hopeaesineitä. Erilaisia käsitöitä valmistetaan edelleen, lähinnä turisteja varten. Alabamat käyttivät nenä- ja korvalävistyksiä, ihomaaleja ja erilaisia ranne- ja kaulakoruja. Suosittu ajanviete oli vanne ja keppi -peli (chunkey).
Aiheesta muualla

Alabama-Coushatta Tribe of Texas alabama-coushatta.com. (englanniksi)
Kyltti alabamojen ja coushattojen reservaatissa Texasissa.
Silicon Valley (televisiosarja)

| Silicon Valley |
| --- | --- |
Tyyli:  komedia
Kestoaika:  28–30 minuuttia
Luoja(t):   Mike Judge  John Altschuler  Dave Krinsky 
Pääosissa:   Thomas Middleditch  T. J. Miller  Josh Brener  Martin Starr  Kumail Nanjiani  Christopher Evan Welch  Amanda Crew  Zach Woods  Matt Ross  Suzanne Cryer  Jimmy O. Yang 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  6. huhtikuuta 2014 – 8. joulukuuta 2019
Tuotantokausia:  6
Jaksoja:  53
Tunnuskappale:  Tobacco – Stretch Your Face
Tuotanto
Tuottaja(t):  Jim Kleverweis
Tuotantoyhtiö(t):   Judgemental Films  Altschuler Krinsky Works  Alec Berg Inc.  3 Arts Entertainment  HBO Entertainment 
Aiheesta muualla
Virallinen sivusto
IMDb 
Silicon Valley on yhdysvaltalainen komediasarja, jonka ovat luoneet Mike Judge, John Altschuler ja Dave Krinsky. Sarja kertoo kuudesta nuoresta miehestä, jotka aloittavat uuden kasvuyrityksen Piilaaksossa. Sarjaa alettiin esittää HBO:lla 6. huhtikuuta 2014. Sarjaa tehtiin kuusi tuotantokautta.
Näyttelijät

| 0 | 1 | 2 |
| --- | --- | --- |
|  Thomas Middleditch  | … |  Richard Hendricks   |
|  T. J. Miller   | … |  Erlich Bachman   |
|  Josh Brener   | … |  Nelson ”Big Head” Bighetti   |
|  Martin Starr   | … |  Bertram Gilfoyle   |
|  Kumail Nanjiani   | … |  Dinesh Chugtai   |
|  Zach Woods   | … |  Donald ”Jared” Dunn   |
|  Amanda Crew   | … |  Monica Hall   |
|  Christopher Evan  Welch   | … |  Peter Gregory   |
|  Matt Ross   | … |  Gavin Belson   |
|  Jimmy O. Yang   | … |  Jian-Yang   |
|  Suzanne Cryer   | … |  Laurie Bream   |
Aiheesta muualla

Silicon Valley Internet Movie Databasessa (englanniksi)
Pastori Pohjalainen & Defiers

The Defiers / Pastori Pohjalainen & Defiers on Vilppulassa 1970-luvulla toiminut suomalainen rockyhtye.
The Defiers perustettiin Haapamäellä 1966. Perustajajäseniä ovat Keijo Koski (soolokitara), Hannu Koskela (komppikitara), Antero Stenlund (bassokitara), Atso Kyrönviita (rummut) ja Matti Somero (laulu). Nimi The Defiers periytyi  Kosken ja Pertti Hannulan lyseokavereineen muodostamasta aiemmasta kokoonpanosta, joka ei keikkaillut.
Kyrönviidan siirryttyä pian erääseen tanssibändiin Defiersin rumpaliksi otettiin Jussi-Pekka Pohjalainen, myöhemmin ottanut itselleen taiteilijanimen "pastori". Antero Stenlundin lähdettyä armeijaan bassoon tarttui Hannu Koskela, ja komppikitaristiksi otettiin Eero Peltonen. Opiskelemaan lähteneen Matti Someron tilalle laulusolistiksi tuli Tampereen Popteatterissa esiintynyt Pekka Pajula, joka laulaa myös yhtyeen albumilla.
1970-luvun taitteessa yhtyeessä oli jäsenenä amerikkalainen Mike Varness, joka tuli Ruotsin kautta Suomeen. Varness, oikealta nimeltään John Michael, muutti vuonna 1980 Alaskan Juneau’hin ja esiintyy siellä nimellä Juneau John. Yhtyeen laulusolistina toimi 1970-luvun alkuvuosina hetken aikaa myös Raija Alenius.
Yhtye keikkaili ahkerasti läpi 1970-luvun tehden noin 1 200 esiintymistä 1970–1980. Defiersin esiintymiset olivat rajuja ja huumorin sävyttämiä.
The Defiers teki vuonna 1971 helmikuussa, yhteisen kahden viikon Suomen-kiertueen englantilaisen The Renegades -yhtyeen kanssa. Muita englantilaisyhtyeitä, joiden kanssa Defiers esiintyi olivat Gravy Train, Hector ja The Third World War.  Defiers myös säesti monia sen ajan suomalaissolisteja kuten Danny, Markku Aro, Lea Laven, Taiska, Arto Sotavalta, Seppo Hanski ja Anita Hirvonen.
The Defiers on esiintynyt satunnaisesti myös 2000-luvulla.
Diskografia

Pastori Pohjalainen & Defiers (EMI 1974, cd-painos Rocket Records 2011)
Pequot-sota

Pequot-sota käytiin vuosina 1636–1637 pequotien intiaaniheimon sekä Amerikkaan saapuneiden puritaanisiirtolaisten ja näiden intiaaniliittolaisten välillä. Sota oli ensimmäinen suurempi konflikti intiaanien ja siirtolaisten välillä Uudessa-Englannissa. Sota huipentui puritaanien ja heidän intiaaniliittolaistensa tuhotessa pequotien Mystic-nimisen asutuskeskuksen. Sodan jälkeen heikentyneet Uuden-Englannin intiaanit eivät muodostaneet uudestaan uhkaa siirtolaisille ennen kuningas Philipin sotaa nelisenkymmentä vuotta myöhemmin.
Tausta

Ensimmäiset puritaanit saapuivat Mayflower-laivalla Cape Codille marraskuussa 1620 ja hieman myöhemmin he perustivat Plymouthin siirtokunnan. Puritaanit olivat Englantilaisia protestantteja, jotka halusivat eroon eurooppalaisten kirkkojen vaikutuspiiristä ja he saivat luvan siirtyä Amerikkaan Englannin kuninkaalta. Suurimmat intiaaniheimot nykyisen Bostonin ja Providencen välillä olivat puolestaan pequotit ja narragansettit. Monet ensimmäisistä siirtolaisista kuolivat nälkään puutteellisten viljely, kalastus ja metsästystaitojensa takia, mutta intiaanien avulla osa heistä selviytyi. Intiaanit antoivat siirtolaisille ruokaa, opettivat näitä viljelemään paikallisia kasveja, kuten maissia, kurpitsaa ja papuja. Syksyllä 1621 puritaanit ja paikalliset intiaanit viettivät yhteistä sadonkorjuujuhlaa eli kiitospäivää. Intiaaneille siirtolaisten saapuminen merkitsi kuitenkin onnettomuutta. Ilmeisesti sattumalta heidän mukanaan Amerikkaan saapunut maksatulehduksia aiheuttanut virus tappoi ehkä jopa 90 % Uuden-Englannin intiaaneista.
Mayflowerin saapumisen jälkeen alueelle tuli uusia siirtolaisia ja alkuperäinen Plymouth jäi pian uuden Bostonin siirtokunnan varjoon. Yksi Bostoniin saapuneista siirtolaisista oli puritaanipappi Roger Williams. Williams alkoi intiaaneja käännyttääkseen opiskelemaan paikallisia kieliä, kuten nipmuckia, showatuckia ja narragansettia. Kieliä opeteltuaan ja intiaaneihin tutustuttuaan Williamsista tuli intiaanien puolestapuhuja, mikä ajoi hänet riitoihin Plymouthin siirtokunnan kuvernööri Willian Bradfordin kanssa. Williams pakeni Massachusettsista ja perusti etelään Providencen siirtokunnan, josta myöhemmin kehittyi nykyinen Rhode Island. Paetessaan hän oli myös ystävystynyt vuonna 1632 wampanoagien johtajaksi nousseen päällikkö Massasoitin kanssa. Wampanoagit olivat narragansettien vihollisia, mutta alueen poliittinen tilanne pysyi vakaana wampanoagien liittoutuessa siirtolaisten kanssa ja narragansettit olivat haluttomia ryhtymään sotaan näitä vastaan.
Poliittinen vakaus vaarantui vuonna 1634. Hollantilainen laivuri oli surmannut pari pequotia ja nämä olivat kostaneet surmaamalla pari englantilaisia, ehkä koska he eivät osanneet erotella hollantilaisia ja englantilaisia toisistaan. Englantilaiset vaativat surmaajia antautumaan heille, mutta tähän intiaanit eivät suostuneet. Samoihin aikoihin pequotien liittolaiset läntiset nianticit surmasivat narragansettien kaupparetkikunnan. Eri intiaaniheimojen väliset suhteet ja näiden suhteet hollantilaisiin ja englantilaisiin siirtolaisiin olivat näin kiristyneet huomattavasti. Alkoi liikkua huhuja, joiden mukaan pequotit olivat alkaneet muodostamaan intiaanien liittoumaa siirtolaisten ajamiseksi mereen.
Sota

Pequot sodan alkaessa vuonna 1636 puritaanijohtajat pyysivät apua Roger Williamsilta, joka oli saanut mainetta välittäjänä intiaanien ja siirtolaisten välillä. Williams matkasi narragansettien suureen keskuskaupunkiin, jotta nämä pidettäisiin pequotien liittouman ulkopuolella. Narragansettien päällikkö Canonicus ja tämän poika Mixannon liittoutuivat siirtolaisten kanssa ja saman kaltainen sopimus saatiin aikaan myös moheganien ja massachusettsien kanssa. Siirtolaiset olivat näin koonneet Williamsin avulla puolelleen enemmän intiaaneja, kuin pequotit.
Hollantilaiset olivat tällä välin vanginneet narragansettien sachemin eli päällikön Tabotemin. Pequotit kostivat sotaretkillä eurooppalaisia siirtolaisia vastaan. 23. huhtikuuta 1637 he surmasivat 30 siirtolaista Wethersfieldin kaupungissa. Siirtolaiset ja heidän kanssaan liittoutuneet narragansettit kostivat tekemällä sotaretken pequotien Mystic-nimiseen paaluvarustusten suojaamaan kaupunkiin. Pequot-sodan huipennuksena kaupunki sytytettiin tuleen ja tulipalossa sai surmansa ehkä jopa yli 600 intiaania. Kaupunki oli tuhottu puolessa tunnissa. Tulipaloa pakenevat surmattiin puritaanien ja narragansettien käsissä.
Seuraukset

Suurin osa pequotien intiaaniheimosta sai surmansa pequot-sodan aikana. Kuvernööri William Bradford kuvaili Mysticin verilöylyä Jumalan suomaksi voitoksi. Intiaanien puolesta työskennellyttä Williamsia puritaanien toiminta kauhistutti. Siirtolaisista oli tullut nyt Uuden-Englannin voimakkain tekijä, kun vielä muutama vuosikymmen ennen sotaa he olivat muodostaneet vain pienen vähemmistön alueen asukkaista. Pequotien tuhon jälkeen Uuden-Englannin intiaanit eivät muodostaneet merkittävää uhkaa siirtolaisille lähes neljäänkymmeneen vuoteen, jolloin alkoi kuningas Philipin sota.
Roger Williams ja narragansettit.
Siirtolaiset ja intiaanit hyökkäävät Mysticiin. Piirros vuodelta 1638.
Jenkins

Jenkins on muun muassa seuraavien henkilöiden sukunimi:
A. J. Jenkins (s. 1989), yhdysvaltalainen amerikkalaisen jalkapallon pelaaja
Allan Jenkins (s. 1981), skotlantilainen jalkapalloilija
Alan Jenkins (s. 1955), brittiläinen runoilija
Alan Jenkins (s. 1947), brittiläinen insinööri ja suunnittelija
Allen Jenkins (1900–1974), yhdysvaltalainen näyttelijä
Avery Jenkins (s. 1978), yhdysvaltalainen frisbeegolfaaja ja maailmanmestari
Barry Jenkins (s. 1979), yhdysvaltalainen elokuvaohjaaja ja käsikirjoittaja
Carter Jenkins (s. 1991), yhdysvaltalainen näyttelijä
Charles Francis Jenkins (1867–1934), yhdysvaltalainen keksijä, Jenkins Television Corporationin perustaja
Charles Robert Jenkins (1940–2017), yhdysvaltalainen Pohjois-Koreaan ja takaisin loikannut sotilas ja muistelmakirjailija
Charlie Jenkins (s. 1934), yhdysvaltalainen pikajuoksija ja olympiavoittaja
David Jenkins (s. 1936), yhdysvaltalainen taitoluistelija
David Jenkins (s. 1952), brittiläinen yleisurheilija
Ella Jenkins (1924–2024), yhdysvaltalainen laulaja
Florence Foster Jenkins (1868–1944), yhdysvaltalainen sopraanolaulaja
Geoffrey Jenkins (1920–2001), eteläafrikkalainen romaanikirjailija
George Jenkins (1908–2007), yhdysvaltalainen elokuvalavastaja
Gordon Jenkins (1910–1984), yhdysvaltalainen säveltäjä, sovittaja ja orkesterinjohtaja
Graeme Jenkins (s. 1968), brittiläinen kapellimestari
Hayes Alan Jenkins (s. 1933), yhdysvaltalainen taitoluistelija
Jerry B. Jenkins (s. 1949), yhdysvaltalainen kirjailija ja biografi
John Jenkins (1592–1678), englantilainen säveltäjä
Karl Jenkins (s. 1944), walesilainen muusikko ja säveltäjä
Katherine Jenkins (s. 1980), brittiläinen crossovermusiikin laulaja
LaTasha Jenkins (s. 1977), yhdysvaltalainen pikajuoksija
Leroy Jenkins (1932–2007) yhdysvaltalainen säveltäjä ja free jazz -viulisti
Lynn Jenkins (s. 1963), yhdysvaltalainen republikaanipoliitikko
Micah Jenkins (1835–1864), etelävaltioiden kenraali Yhdysvaltain sisällissodassa
Patty Jenkins (s. 1971), yhdysvaltalainen elokuva- ja televisio-ohjaaja
Richard Jenkins (s. 1947), yhdysvaltalainen näyttelijä
Robert Jenkins (1700-luvulla), brittiläinen merenkulkija, joka antoi nimen sodalle Jenkinsin korvasta
Roy Jenkins (1920–2003), brittiläinen poliitikko
Ryan Alexander Jenkins (1977–2009), yhdysvaltalainen tositelevisiokilpailija ja murhaepäilty
Trefor Jenkins (s. 1932), eteläafrikkalainen perinnöllisyystieteilijä
Kuvitteellisia henkilöitä

Leeroy Jenkins, World of Warcraft -hahmo
Muuta

Jenkins, käännösautomaation ohjelmisto
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kymenkartanon lääni

Kymenkartanon lääni (ruots. Kymmenegårds län) oli vuosina 1775–1831 toiminut Suomen lääni. Läänin välitön edeltäjä oli  Turun rauhan jälkeen vuonna 1747 perustettu Kymenkartanon ja Savon lääni, jonka hallintopaikka oli Loviisa. Tätä edelsi Uudenkaupungin rauhan jälkeen vuonna 1721 muodostettu Savonlinnan ja Kymenkartanon lääniä, joka käsitti aiemman Viipurin ja Savonlinnan läänin ja entisen Käkisalmen läänin rippeet. Hallintokeskuksena toimi Lappeenranta.